62019CO0103_INF
Sklep Sodišča (sedmi senat) z dne 2. junija 2021 – SUSH in CGT Sanidad de Madrid
(Zadeva C‑103/19) (
1
)
„Predhodno odločanje – Člen 99 Poslovnika Sodišča – Okvirni sporazum o delu za določen čas, sklenjenem med ETUC, UNICE in CEEP – Določba 5(1) – Veriženje pogodb o zaposlitvi za določen čas v javnem zdravstvu – Pojem ‚objektivni razlogi‘ – Pojem ‚ustrezni pravni ukrepi, ki bi preprečevali zlorabo‘ – Nadomestitev statusa občasnega javnega uslužbenca s statusom prehodnega javnega uslužbenca – Stalna potreba po začasnih javnih uslužbencih“
1.
Socialna politika – Okvirni sporazum o delu za določen čas, sklenjenem med ETUC, UNICE in CEEP – Direktiva 1999/70 – Ukrepi za preprečevanje zlorab veriženja pogodb o zaposlitvi za določen čas – Nacionalna zakonodaja, ki določa prerazvrstitev kategorije začasnih uslužbencev, tako, da se status občasnega javnega uslužbenca nadomesti s statusom prehodnega javnega uslužbenca – Morebitna stalna zaposlitev teh uslužbencev po postopku izbora za dokončno zapolnitev delovnih mest, ki so jih ti začasno zasedali – Ustreznost takih ukrepov – Preverjanje, ki ga opravi nacionalno sodišče
(Direktiva Sveta 1999/70, Priloga, določba 5)
(Glej točke 31, 34, 35, 40, od 43 do 45 in od 47 do 49 ter točko 1 izreka.)
2.
Socialna politika – Okvirni sporazum o delu za določen čas, sklenjenem med ETUC, UNICE in CEEP – Direktiva 1999/70 – Ukrepi za preprečevanje zlorab veriženja pogodb o zaposlitvi za določen čas – Nacionalna ureditev, s katero je le uslužbencem, ki imajo status prehodih javnih uslužbencev, pridržana možnost, da se jim ta status nadomesti s statusom nadomestnega javnega uslužbenca – Dopustnost – Pogoji – Primeren ukrep za preprečevanje in sankcioniranje zlorab veriženja pogodb o zaposlitvi ali delovnih razmerij za določen čas – Obstoj drugega učinkovitega ukrepa za sankcioniranje zlorab delavcev, zaposlenih za določen čas, ki ne spadajo v kategorijo občasnih javnih uslužbencev – Preverjanje, ki ga opravi nacionalno sodišče
(Direktiva Sveta 1999/70, Priloga, določba 5)
(Glej točke 51, 53 in 54 ter točko 2 izreka.)
Izrek
1.
Določbo 5 okvirnega sporazuma o delu za določen čas, sklenjenega 18. marca 1999, ki je priloga k Direktivi Sveta 1999/70/ES z dne 28. junija 1999 o okvirnem sporazumu o delu za določen čas, sklenjenem med ETUC, UNICE in CEEP, je treba razlagati tako, da mora nacionalno sodišče v skladu z vsemi upoštevnimi pravili svojega nacionalnega prava presoditi, ali nacionalni ukrepi, s katerimi je določena prerazvrstitev kategorije začasnih uslužbencev – tako, da se status občasnega javnega uslužbenca nadomesti s statusom prehodnega javnega uslužbenca in da se te uslužbence po potrebi stalno zaposli po postopku izbora za dokončno zapolnitev delovnih mest, ki so jih ti začasno zasedali – pomenijo primerne ukrepe za preprečevanje in po potrebi sankcioniranje zlorab veriženja pogodb o zaposlitvi ali delovnih razmerij za določen čas oziroma ustrezne pravne ukrepe v smislu te določbe. Če ni tako, mora to sodišče preveriti, ali v nacionalni ureditvi, ki se uporabi, obstajajo drugi učinkoviti ukrepi za preprečevanje in sankcioniranje teh zlorab.
2.
Določbo 5 okvirnega sporazuma o delu za določen čas, sklenjenega 18. marca 1999, ki je priloga k Direktivi Sveta 1999/70, je treba razlagati tako, da ne nasprotuje nacionalni ureditvi, ki nadomestitev statusa občasnega javnega uslužbenca s statusom prehodnega javnega uslužbenca omogoča zgolj uslužbencem s prvonavedenim statusom, če ta nadomestitev pomeni primeren ukrep za preprečevanje in po potrebi sankcioniranje zlorab veriženja pogodb o zaposlitvi ali delovnih razmerij za določen čas oziroma ustrezen pravni ukrep v smislu te določbe in pod pogojem, da v nacionalnem pravnem redu obstajajo drugi učinkoviti ukrepi za preprečevanje in sankcioniranje teh zlorab v razmerju do delavcev, zaposlenih za določen čas, ki ne spadajo v kategorijo občasnih javnih uslužbencev, kar mora preveriti nacionalno sodišče.
(
1
)	UL C 319, 23.9.2019.